b"\n_START_ARTICLE_\nDet skulle ha v\xc3\xa6rt sommer n\xc3\xa5\n_START_SECTION_\nMelodi Grand Prix\n_START_PARAGRAPH_\nSangen var en av fem som ble plukket ut til den norske finalen p\xc3\xa5 NRK Marienlyst i Oslo l\xc3\xb8rdag 25. januar 1975. Der ble sangen framf\xc3\xb8rt av Stein Ingebrigtsen med lite orkester og Ellen Nikolaysen med Kringkastingsorkestret. En jury p\xc3\xa5 ti musikkfolk k\xc3\xa5ret melodien til vinner, og dermed fikk den representere Norge i Eurovision Song Contest 1975 i Stockholm._NEWLINE_Utdypende artikkel: Melodi Grand Prix 1975\n_START_SECTION_\nEurovision Song Contest\n_START_PARAGRAPH_\nTil den internasjonale finalen var sangen oversatt til engelsk og ble framf\xc3\xb8rt under tittelen \xc2\xabTouch My Life (With Summer)\xc2\xbb (Ber\xc3\xb8r livet mitt med sommer). Den var det sjette bidraget p\xc3\xa5 scenen i Stockholm 22. mars 1975, etter Luxembourgs G\xc3\xa9raldine med \xc2\xabToi\xc2\xbb og f\xc3\xb8r Sveits' Sabine Drexel med \xc2\xabMikado\xc2\xbb._NEWLINE__NEWLINE_Da avstemningen var ferdig, hadde sangen f\xc3\xa5tt elleve poeng og ble nummer 18 av 19 deltakere._NEWLINE_Utdypende artikkel: Eurovision Song Contest 1975\n_START_SECTION_\nOm sangen\n_START_PARAGRAPH_\nSangen er en kj\xc3\xa6rlighetsballade, hvor Nikolaysen i den engelske teksten synger til jeg-personens elsker og beskriver hennes f\xc3\xb8lelser om forholdet de hadde sist sommer. I det siste verset nevner hun \xc2\xabwhat you left in me/Something that will grow/everyone will know\xc2\xbb, som tydeligvis er en bokstavelig referanse til graviditet enn en figurativ referanse til minner, ettersom de siste linjene beskriver elskerens tilbakekomst: \xc2\xabThen we'll be three/Under the summer sun\xc2\xbb._NEWLINE_Ellen Nikolaysen spilte inn sangen, og den er utgitt p\xc3\xa5 singelen Philips 6084\xc2\xa0047 i 1975. Arrang\xc3\xb8r var Carsten Klouman, mens Johnny Sareussen var produsent."